
TEHNISKĀ SPECIFIKĀCIJA
1 Iepirkuma mērķis
Balstoties uz esošās situācijas izvērtējumu un Rīgas Austrumu klīniskās universitātes slimnīcas (turpmāk – RAKUS) Laboratorijas dienesta biznesa attīstības nosacījumiem, veikt Laboratorijas dienesta biznesa procesu analīzi un izstrādāt tehnisko specifikāciju vienotas laboratorijas informācijas sistēmas ieviešanai/izstrādei (turpmāk - LIS), kā arī  izstrādāt augsta līmeņa LIS arhitektūru, tajā definējot iesaistītās informācijas sistēmas, to funkcijas un savstarpējo mijiedarbību, nepieciešamo IT infrastruktūru, kā arī sagatavot rekomendācijas sistēmas ieviešanai un to posmiem, kas nosaka veicamos pasākumus, to secību un savstarpējās atkarības.
2 [bookmark: _heading=h.gjdgxs]Esošās situācija 
1. Rīgas Austrumu klīniskajā universitātes slimnīcā pašlaik tiek izmantotas četras dažādas LIS. Šāda situācija ir vēsturiski izveidojusies apvienojoties vairākiem, agrāk – savstarpēji neatkarīgiem, stacionāriem/slimnīcām, Latvijas Infektoloģijas Centram, Tuberkulozes un plaušu slimību centram un Patoloģijas centram.
Kopējā RAKUS laboratorijas informācijas sistēmu vide ir sadrumstalota, kas apgrūtina vienotas darba vides un informācijas telpas izveidi, un apgrūtina RAKUS biznesa darbības nodrošināšanu, kā arī prasa papildus laika resursu informācijas apkopošanai un pārvaldībai; tas arī prasa papildus finanšu ieguldījumus vairāku laboratorijas informācijas sistēmu uzturēšanai, papildinājumu izstrādei un integrācijai ar citām RAKUS iekšējām un ārējām informācijas sistēmām.
3 Darba uzdevums
1. Apzināt būtiskākās pastāvošās problēmas RAKUS laboratoriju informācijas pārvaldības nodrošināšanā, identificējot šo problēmu cēloņus un ietekmi uz RAKUS biznesa darbību.
1. Apzināt RAKUS laboratorijas dienesta kopējās attīstības uzstādījumus un vajadzības, piemēram, plānotos biznesa darbības uzlabojumus un jau identificētos attīstības virzienus, kuri ir jāņem vērā plānojot informācijas sistēmu attīstības nodrošinājumu. 
2. Veikt RAKUS Laboratorijas dienesta biznesa procesu analīzi.
3. Izstrādāt tehnisko specifikāciju Vienotai laboratorijas informācijas sistēmai, kas satur detalizētu informāciju, kas minēta 1.pielikumā.
4. Apzināt saistītos biznesa procesus attiecībā uz Valsts vienotās laboratorijas informācijas sistēmas plānoto izstrādes koncepciju un tās ieviešanas plāniem, kā arī starptautiskā LOINC izmeklējumu klasifikatora ieviešanu.
5. Informācijas sistēmas konceptuālās arhitektūras izstrāde un saskaņošana, kas ietver: 
5.1. vienotas LIS arhitektūras pārvaldības pamatnosacījumu un uzstādījumu noteikšanu, kuri ir ņemami vērā definējot prasības esošiem un no jauna ieviešamajiem tehnoloģiskajiem elementiem, piemēram, medicīnisko izmeklējumu iekārtu pieslēgšanai, izmeklējumu iekārtu ražotāju starpprogrammatūrai (middleware) u.c.; 
5.2. informācijas sistēmu savstarpējās mijiedarbības noteikšanu, kas saistīta ar plānoto vienoto laboratorijas informācijas sistēmu, definējot galvenās informācijas plūsmas un uzkrāšanas vietas, kā piemēram, testēšanas rezultātu glabāšanai un arhivēšanai, datu ieguvei BI un citu rīku efektīvai izmantošanai u.c.; 
5.3. LIS arhitektūras prasību definēšanu IT infrastruktūras resursiem; 
5.4. rekomendāciju sniegšana integrācijas platformas rīku izvēles nepieciešamībai;
5.5. RAKUS IT infrastruktūras izvērtēšana Vienotas laboratorijas informācijas sistēmas ieviešanai.
6. Četru esošo RAKUS laboratorijas informācijas sistēmu novērtēšana, izvērtējot to  tehnoloģiskās un funkcionālās attīstības iespējas atbilstoši plānotajiem biznesa procesiem un izvirzītajām funkcionālajām un nefunkcionālajām prasībām.
7. Rekomendāciju izstrāde vienotās laboratorijas informācijas sistēmas ieviešanai, kas ietver:
a. veicamo darbību uzskaitījumu par nepieciešamām darbībām no RAKUS puses; 
b. informāciju par veicamo darbību savstarpējo mijiedarbību un atkarībām, kuras ir jāņem vērā veicot kādu no attiecīgajiem pasākumiem; 
c. informāciju par pasākumu izpildes termiņiem izejot no to realizācijai nepieciešamajiem laika, cilvēku un finanšu resursiem; 
d. informāciju par iekšējiem un ārējiem riskiem, ar kuriem ir jārēķinās vienotas laboratorijas informācijas sistēmas ieviešanas projekta laikā,
e. rekomendācijas līgumiskajām attiecībām.
8. Prezentāciju veikšana RAKUS vadības līmeņa darbiniekiem šādās Projekta realizācijas stadijās: 
f. pēc esošās situācijas apzināšanas, izklāstot būtiskākās identificētās problēmas un nepilnības procesos un sistēmās, iezīmējot tālākās attīstības virzienus; 
g. pēc biznesa procesu un tehniskās specifikācijas izstrādes vienotai laboratorijas informācijas sistēmai, izklāstot tās būtību;
h. pēc esošo laboratorijas informācijas sistēmu atbilstību novērtēšanas funkcionālajām un nefunkcionālajām prasībām, sniedzot informāciju par esošajiem un iespējamiem riskiem un neparedzētām izmaksām to novēršanai. 
4 Nodevumi
Darba rezultātā Pasūtītājam jāiesniedz šādi nodevumi:
1. Tehniskā specifikācija, kas satur vismaz sekojošu informāciju, kas minēta 1.pielikumā.
2. Vienotās laboratorijas informācijas sistēmas konceptuālā arhitektūra, ietverot arī sekojošu informāciju:
· pamata datu plūsmas starp informācijas sistēmām; 
· pamata datu uzglabāšanas vietas; 
· prasības IT infrastruktūras resursiem, kas jāņem vērā, lai izstrādātā informācijas sistēmu varētu veiksmīgi ieviest un uzturēt. 
3. Rekomendācijas un skatījums par Sistēmas ieviešanas posmiem.
5 Darba uzdevuma izpildes prasības
1. Darbu izpildes termiņš:
a. Esošās situācijas apzināšana un prezentācijas sniegšanai par to – 3 mēnešu laikā no Līguma noslēgšanas; 
b. Tehniskās specifikācijas izstrāde pilnā apjomā iekļaujot visus nodevumus – 6 mēnešu laikā no Līguma noslēgšanas.
2. Projekta ietvaros ir jāveic intervijas un darba grupas ar Pasūtītāja darbiniekiem, abām pusēm iepriekš saskaņojot to apjomu, dalībniekus un laikus.
Sākotnēji paredzamais interviju apjoms (interviju apjomā neietilpst komunkācija ar projekta vadītāju, kolektīvās starp-rezultātu un rezultātu apspriešanas) ir sekojošs:
	Struktūrvienības/nodaļas
	Plānotās stundas

	RAKUS laboratorijas dienesta vadība/valde
	8

	Laboratorijas dienesta Laboratorija stacionārā „Gaiļezers” vadība
	4

	Laboratorijas dienesta Laboratorija stacionārā „Tuberkulozes un plaušu slimību centrs” vadība
	4

	Patoloģijas centra vadība un patologi
	14

	Latvijas Infektoloģijas centra vadība
	4

	Paraugu pieņemšanas, reģistrācijas un loģistikas daļa
	20

	Bioķīmijas, Koaguloģijas,  hematoloģijas, un klīnisko izmeklējumu daļa
	6

	Imūnķīmijas, imunoloģijas un klīniskās ķīmijas daļa
	6

	Bakterioloģijas daļa
	10

	Imūnhematoloģijas daļa
	6

	Molekulārās diagnostikas daļa
	6

	Sekvencēšanas daļa
	6

	Virusoloģijas daļa
	6

	IT attīstības daļa
	6

	IT infrastruktūras daļa
	6

	Ārstniecība
	6

	KOPĀ: 
	118



3. Izpildītājam jāparedz arī izmaksas, kas saistītas ar diviem pieredzes apmaiņas braucieniem (Lietuva, Igaunija).
4. Izpildītājam ir jānodrošina latviešu valodas izmantošana Projekta sanāksmēs, intervijās ar Pasūtītāja atbildīgajiem darbiniekiem un visā Projekta dokumentācijā.

6 Saistības un atbildība par rezultātu
Pakalpojuma sniedzēja atbildība un saistības: 
1. nodrošināt iesniegtajā piedāvājumā iepirkumam norādīto ekspertu nemainīgu piesaisti pakalpojumu sniegšanā. Gadījumā, ja pakalpojumu sniegšanas laikā Pakalpojuma sniedzējam rodas nepieciešamība nomainīt piedāvātos speciālistus, to ir iespējams veikt tikai pēc rakstiska apstiprinājuma saņemšanas no Pasūtītāja puses; 
2. sniegt pakalpojumu paredzētajā termiņā, apjomā un ar profesionālu rūpību, nodrošinot pakalpojuma kvalitāti;
3. ievērot visus Pasūtītāja noteiktos informācijas konfidencialitātes un aizsardzības nosacījumus, nepieciešamības gadījumā par tiem noslēdzot papildus vienošanos;
4. nodrošināt rīcībā esošo dokumentu saglabāšanu un datu aizsardzību atbilstoši normatīvajiem aktiem.

